b'\n_START_ARTICLE_\nBoise \xc5\xa0o\xc5\xa1oni\n_START_PARAGRAPH_\nBoise Shoshoni /ime dolazi po lokalitetu/ (Wihinasht, Wihinast, Wihinag\xc5\xabt, Western Snakes), jedna od \xc5\xa1o\xc5\xa1onskih bandi, srodni vjerojatno Bruneau \xc5\xa0o\xc5\xa1onima, nastanjeni do ranoe druge polovice 19. stolje\xc4\x87a u dolini rijeke Boise, blizu Boise Cityja._NEWLINE_Boise i Bruneau \xc5\xa0o\xc5\xa1oni zajedno \xc4\x8dine jednu od 4 skupine Sjevernih \xc5\xa0o\xc5\xa1ona sa kojima su 1867. smje\xc5\xa1teni na novootvoreni rezervat Fort Hall u Idahu. Dolaskom ostalih \xc5\xa1o\xc5\xa1onskih skupina svi skupa postat \xc4\x87e postat poznati pod kolektivnim imenom Northern Shoshoni. Dolinu rijeke Boise otkrili su tek 1811. Donald Mackenzie i Wilson Price Hunt, a njihovo logor tada se nalazilo na Table Rocku, u okolici kojeg je pasao veliki broj konja. Vo\xc4\x91a skupine bio je je tada pogalvica Peiem ili Big Jim, a sredinom istog stolje\xc4\x87a naslijedio ga je njegov sin Captain Jim._NEWLINE_Boise \xc5\xa0o\xc5\xa1oni bili su jaha\xc4\x87e pleme, lovci na bizone, a uz ribolov na rijeci bavili su se i kopanjem korijenja camas, biljke nalik luku, koja je imala velik zna\xc4\x8daj u prehrani._NEWLINE_Hodge ove Indijance naziva Eihinasht i ka\xc5\xbee da \xc5\xbeive sjeverno od rijeke Snake i u blizini Boise Cityja, te da im je populacija 1865 iznosila 1,000._NEWLINE_Ostali nazivi: Wehinnas, Wihinast, Western Snakes, Winnas-ti, Win-nes-tes, Western Shoshoni, Bois\xc3\xa9 Shoshonees.'